Suriyadan uchirilgan snaryadlar Isroil shimoliga kelib tushdi

Suriya hududidan uchirilgan uch snaryad Golan tepaliklarining Isroil nazorati ostidagi hududiga tushdi. “RIA Novosti”ning Isroil armiyasi matbuot xizmatiga asoslanib bildirishicha, snaryadlar hech qanday zarar keltirmagan.

Harbiylarning taxminiga ko‘ra, hukumat qo‘shinlari va muxolifat kuchlari o‘rtasida davom etayotgan to‘qnashuvlar chog‘ida raketa yoki minalar tasodifan chegara chizig‘idan o‘tib ketgan.
Golan tepaliklarining shimoliy qismida snaryadlar portlaganidan so‘ng shu atrofdagi aholi yashash punktlarida tahlika signallari ishga tushib ketdi.
Akt uchun kim javobgarligi haqida hozircha ma’lumot keltirilmayapti.